Eigentlich liit Margaret River gar nöd am Strand, wie mer zerscht gmeint händ, sondern 15 km im Landesinnere. S Kaff am Beach vorne heisst nämlich Prevelli und hät sogar en eigne General Store, natürli mit ingrediertem Bottleshop. Glichzitig isch er au d Reception vom Campground det und wahrschindli no vieles meh. Will mer ois ja eh druff vorbereitet gha händ, meh z zahle da, hämmer dänn uf dem Zältplatz grad es Hüttli gmietet für 2 Tag. Wämmer ehrlich sind, ischs gar nöd wägem Budget gsi,  sondern will mir beidi mega Muskelkater gha händ vom Sport i de letschte Tag und unbedingt händ welle ime weiche Bett pfuse =D